ธนาคารกลางเกาหลีใต้มีมติคงดอกเบี้ยที่ 1.5% ในการประชุมวันนี้
ธนาคารกลางเกาหลีใต้มีมติคงดอกเบี้ยที่ 1.5% ในการประชุมวันนี้
15 ต.ค. 2558

ธนาคารกลางเกาหลีใต้มีมติคงอัตราดอกเบี้ยที่ระดับต่ำสุดเป็นประวัติการณ์ที่ 1.5% ในการประชุมวันนี้ ซึ่งเป็นการตรึงอัตราดอกเบี้ยติดต่อกันเป็นเดือนที่ 4 ขณะที่มีการคาดการณ์ว่าธนาคารกลางสหรัฐ (เฟด) อาจจะปรับขึ้นอัตราดอกเบี้ยในอีกไม่กี่เดือนข้างหน้า
ทั้งนี้ นายลี จู-ยอล ผู้ว่าการธนาคารกลางเกาหลีใต้และกรรมการกำหนดนโยบายทั้ง 6 คนของธนาคารกลาง มีมติคงอัตราดอกเบี้ยที่ระดับ 1.5% ซึ่งเป็นระดับต่ำสุดเป็นประวัติการณ์
นักวิเคราะห์คาดการณ์ไว้ก่อนหน้านี้ว่า แม้มีกระแสความวิตกกังวลเกี่ยวกับข้อมูลเศรษฐกิจที่ซบเซาของเกาหลีใต้และเศรษฐกิจในต่างประเทศที่ชะลอตัวลง แต่ก็คาดว่าธนาคารกลางเกาหลีใต้จะตรึงอัตราดอกเบี้ย ก่อนที่เฟดจะปรับขึ้นอัตราดอกเบี้ยตามที่คาดการณ์กันไว้